ZAPISNIK
44. sjednice Vijeća Mjesnog odbora Kupinečki Kraljevec - centar,
održane 11. prosinca 2024. (srijeda),
u objektu Mjesne samouprave Kupinečki Kraljevec - centar, Kraljevečka cesta 73,
s početkom u 19,30 sati

Nazočni članovi Vijeća:
Kristijan Jakolić, Ivan Krešić, Fran Marjanović, Dubravka Milača i Marko Samaržija.

Ostali nazočni: Lidija Špišić, stručni referent za rad tijela mjesne samouprave.

Predsjedava: Kristijan Jakolić, predsjednik Vijeća.

Predsjednik konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 44. sjednicu Vijeća. 

Predlaže da se prije utvrđivanja dnevnog reda usvoji zapisnik 43. sjednice. 

Bez rasprave, jednoglasno (5 “za”), Vijeće prihvaća tekst zapisnika 43. sjednice. 

Predsjednik Vijeća konstatira da su svi članovi primili prijedlog dnevnog reda. Otvara raspravu.
Budući da se nitko ne javlja za riječ, daje na glasovanje predloženi dnevni red.

Vijeće je jednoglasno (5 “za”) usvojilo 

[bookmark: _Hlk523472998]dnevni red

1. Prijedlog zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec – centar za 2025. (- asfalterski program za 2025.)
2. Prijedlog plana potreba za aktivnostima, programima i projektima unapređenja kvalitete života građana Mjesnog odbora Kupinečki Kraljevec - centar u 2025.
3. Prijedlog zaključka o odobrenju jednokratnog korištenja prostora MO Kupinečki Kraljevec – centar 
4. Povremeno korištenje prostora MO Kupinečki Kraljevec – centar u 2025.
5. Obavijesti, pitanja i prijedlozi





Ad 1) Prijedlog zaključka o davanju prijedloga prioriteta za asfaltiranje preko Plana 
           malih komunalnih akcija Mjesnog odbora Kupinečki Kraljevec – centar za 2025. 
           (- asfalterski program za 2025.)

        Predsjednik Vijeća konstatira da su članovi Vijeća primili Prijedlog zaključka u pisanom obliku te informira da je Prijedlog izradio Gradski ured za mjesnu samoupravu, promet, civilnu zaštitu i sigurnost. Otvara raspravu.
       Budući da nema primjedbi niti drugih prijedloga, Prijedlog zaključka daje na glasovanje.
       Vijeće je jednoglasno (5 „za“) donijelo

     Z A K LJ U Č A K
o davanju prijedloga prioriteta za asfaltiranje preko Plana malih komunalnih akcija
Mjesnog odbora Kupinečki Kraljevec – centar za 2025.
(- asfalterski program za 2025.)

1. Vijeće Mjesnog odbora Kupinečki Kraljevec – centar raspravilo je realizaciju prioriteta za asfaltiranje preko Plana malih komunalnih akcija Mjesnog odbora Kupinečki Kraljevec – centar za 2024. (- asfalterski program za 2024.)

2. Budući da niti jedna akcija iz prijedloga prioriteta  asfalterskog programa za 2024. nije realizirana, Vijeće Mjesnog odbora Kupinečki Kraljevec - centar ponovno predlaže uvrštenje sljedećih prioriteta:

I.  ASFALTIRANJE – obnova – uređivanje cesta – javnoprometnih površina

	R.br.
	Lokacija - ulica
	Opis  radova, količine i sl.

	
1.
	
Tumbri II. odvojak
	
asfaltiranje makadama, 150 x 3 m

	
2.

	
Štrpet, odvojak prema k.br. 39
	
asfaltiranje makadama - nastavak, 65 x 3,5 m

	       3.
	Kraljevečka cesta, most na potoku Šoš
	sanacija nedostataka izvanrednog održavanja – asfaltiranje



       3. Ovaj zaključak dostavlja se Vijeću Gradske četvrti Brezovica i Gradskom uredu za mjesnu samoupravu, promet, civilnu zaštitu i sigurnost na dalje postupanje.


Ad 2) Prijedlog plana potreba za aktivnostima, programima i projektima unapređenja 
           kvalitete života građana Mjesnog odbora Kupinečki Kraljevec - centar u 2025.

          Predsjednik Vijeća, Kristijan Jakolić navodi da su članovi Vijeća primili Prijedlog plana u pisanom obliku te otvara raspravu.
          Budući da nema primjedbi niti drugih prijedloga, Prijedloga plana daje na glasovanje.
	          Vijeće je jednoglasno (5 „za) donijelo 

PLAN

 potreba za aktivnostima, programima i projektima unapređenja kvalitete života građana

Mjesnog odbora Kupinečki Kraljevec - centar u 2025.


	Članak 1.

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	Članak 2.

Planirana sredstva iz članka 1. u Mjesnom odboru, u ukupnom iznosu od 3.000,00 eura, raspoređuju se za sljedeće aktivnosti: .

	
	

	1. DRUŠTVENI ŽIVOT I KULTURA 

	Naziv aktivnosti
	Godišnjica pogibije hrvatskog branitelja Domovinskog rata Borisa Radičevića

	Opis aktivnosti
	Polaganje vijenca i davanje počasti kod spomenika u Kupinečkom Kraljevcu.

	Cilj(evi) aktivnosti
	Očuvanje od zaborava junaka Domovinskog rata i promicanje  vrijednosti i važnosti hrvatskih branitelja Domovinskog rata u stvaranju slobodne i neovisne Domovine Hrvatske.

	Datum održavanja
	15.7.2025.

	Procijenjena vrijednost
	80,00 EUR

	
	

	Naziv aktivnosti
	Obilježavanje Dana Svih svetih

	Opis aktivnosti
	Polaganje vijenca i davanje počasti kod spomenika u Kupinečkom Kraljevcu.

	Cilj(evi) aktivnosti
	Očuvanje sjećanja na pokojne branitelje, njihov doprinos slobodi i samostalnosti Republike Hrvatske.

	Datum održavanja
	1.11.2025.

	Procijenjena vrijednost
	80,00 EUR

	
	

	Naziv aktivnosti
	Obilježavanje Dana sjećanja na žrtve Domovinskog rata i Dana sjećanja na žrtvu Vukovara i Škabrnje

	Opis aktivnosti
	Polaganje vijenca i paljenje svijeća.

	Cilj(evi) aktivnosti
	Očuvanje sjećanja na žrtve Domovinskog rata.

	Datum održavanja
	18.11.2025.

	Procijenjena vrijednost
	80,00 EUR

	
	

	Naziv aktivnosti
	Ivanje u Kupinečkom Kraljevcu

	Opis aktivnosti
	Tradicionalna manifestacija sportskog, vjerskog, kulturnog i zabavnog karaktera.

	Cilj(evi) aktivnosti
	Cilj je u lokalnoj zajednici osigurati program zadovoljavanja sportskog, kulturnog  i zabavnog karaktera. Obilježavanje Ivanja na koje se u Kupinečkom Kraljecu uz stanovnike Kupinečkog Kraljevca tradicionalno okupljalalo stanovništvo okolnih naselja pa i šire, seže daleko u prošlo stoljeće, stoga manifestacija ima i karakter prikaza običaja vezanog za Ivanje. 

	Datum održavanja
	28.6.2025. - 29.6.2025.

	Procijenjena vrijednost
	500,00 EUR

	
	

	2. SPORT I REKREACIJA

	Naziv aktivnosti
	Promocija vatrogastva u Kupinečkom Kraljevcu

	Opis aktivnosti
	Kroz interaktivne aktivnosti, prezentacije i praktične vježbe, učenici će imati priliku naučiti o osnovnim principima zaštite od požara, ulozi vatrogasaca u zajednici te važnosti prevencije i sigurnosti.

	Cilj(evi) aktivnosti
	Ciljevi su povećavanje svijesti o vatrogastvu, edukacija o sigurnosti i osnaživanje zajednice.

	Datum održavanja
	 Rujan

	Procijenjena vrijednost
	300,00 EUR

	
	

	Naziv aktivnosti
	Dani lovstva i streličarstva u Kupinečkom Kraljevcu

	Opis aktivnosti
	Organizacija streličarskog turnira, demonstraciji lovačkih vještina, pregleda najnovije opreme i tehnologije u lovu i streličarstvu.

	Cilj(evi) aktivnosti
	Cilj ovog događaja je promovirati lovstvo i streličarstvo kao važan dio kulturne baštine, educirati javnost o održivom upravljanjem divljači i očuvanju prirode te povezati sve entuzijaste lovstva. 

	Datum održavanja
	25.5.2025.

	Procijenjena vrijednost
	450,00 EUR

	
	

	3. OČUVANJE OKOLIŠA I ODRŽIV RAZVOJ

	Naziv aktivnosti
	Obilježavanje Dana planeta Zemlje

	Opis aktivnosti
	Uređivanje i čišćenje okoliša.

	Cilj(evi) aktivnosti
	Promicanje održivog razvoja i zaštite okoliša.

	Datum održavanja
	22.4.2025.

	Procijenjena vrijednost
	1.000,00 EUR

	
	

	Naziv aktivnosti
	Tjedan mobilnosti

	Opis aktivnosti
	U suradnji s Osnovnom školom Brezovica, organizacija akcije koja promiče mobilnost i zdrav život.

	Cilj(evi) aktivnosti
	Cilj je promocija zdravog života, brige za okoliš i mobilnost javnim gradskim prijevozom te biciklima.

	Datum održavanja
	 Rujan

	Procijenjena vrijednost
	500,00 EUR

	
	

	
	

	Članak 3.

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	
	

	Članak 4.

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.


Ad 3) Prijedlog zaključka o odobrenju jednokratnog korištenja prostora MO Kupinečki Kraljevec – centar 

       Predsjednik Vijeća, Kristijan Jakolić konstatira da su članovi Vijeća u pisanom obliku primili presliku zamolbe i Prijedlog zaključka. Otvara raspravu.
      Budući da se nitko ne javlja za riječ, Prijedlog zaključka daje na glasovanje.
      Vijeće je jednoglasno (5 „za“)  donijelo

ZAKLJUČAK 
1. Vijeće Mjesnog odbora Kupinečki Kraljevec – centar razmotrilo je zahtjev Renate Tumbri Taban, iz Kupinečkog Kraljevca, Tumbri 43, za jednokratno korištenje MO Kupinečki Kraljevec - centar, u terminu  31. prosinca 2024. (utorak) od 21,00 sat do 5,00 sati 1. siječnja 2025. (srijeda).

2. Vijeće je suglasno da se korištenje prostora iz točke 1. ovog Zaključka odobri uz naknadu. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na dalje postupanje.


Ad 4) Povremeno korištenje prostora MO Kupinečki Kraljevec – centar u 2025.

            Predsjednik Vijeća, Kristijan Jakolić iznosi da odobrenja za povremeno korištenje prostora MO Kupinečki Kraljevec – centar ističu sa 31.12. 2024.  te su udruge i političke stranke trebale podnijeti zahtjeve ukoliko imaju potrebu za povremenim korištenjem u narednom razdoblju. Sukladno podnesenim zahtjevima, izrađeni su Prijedlozi zaključaka. Otvara raspravu.
           Budući da se nitko ne javlja za riječ, prijedloge zaključaka daje na glasovanje 
Vijeće je jednoglasno (5 “za”) donijelo

ZAKLJUČAK

1. KULTURNO UMJETNIČKOM DRUŠTVU „KUPINEČKI KRALJEVEC“, Kraljevečka 
    cesta 73, Zagreb, odobrava se povremeno korištenje dvorane u prizemlju objekta mjesne
    samouprave Kupinečki Kraljevec - centar, Kraljevečka cesta 73, utorkom i četvrtkom od
    20,00 – 21,00 sat te teče od 2. siječnja do 31. prosinca 2025.

2. Prostor iz točke 1. ovog zaključka, koristiti će Kulturno umjetničko društvo „Kupinečki 
    Kraljevec“, bez naknade.

3.  Kulturno umjetničko društvo „Kupinečki Kraljevec“, obvezuje se postupati sa pažnjom 
     dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu 
    samoupravu, promet, civilnu zaštitu i sigurnost izdati će odobrenje o korištenju, a u skladu 
    sa ovim zaključkom.

i
ZAKLJUČAK
	
1. PLAVOM GRADU, Praška 2, Zagreb, odobrava se povremeno korištenje dvorane u prizemlju objekta mjesne samouprave Kupinečki Kraljevec – centar, Kraljevečka cesta 73, ponedjeljkom od 19,00 – 21,00 sat te teče od 2. siječnja do 31. prosinca 2025.

2. Prostor iz točke 1. ovog zaključka, koristiti će PLAVI GRAD, bez naknade.

3. PLAVI GRAD, obvezuje se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu 
    samoupravu, promet, civilnu zaštitu i sigurnost izdati će odobrenje o korištenju, a u skladu 
    sa ovim zaključkom.

Ad 5) Obavijesti, pitanja i prijedlozi
     
      Budući da je dnevni red iscrpljen te da se nitko više ne javlja za riječ, predsjednik Vijeća,  Kristijan Jakolić zaključuje 44. sjednicu Vijeća Mjesnog odbora Kupinečki Kraljevec – centar. Zahvaljuje svima na suradnji, čestita Božić i božićne blagdane te  Novu 2025. godinu.

        Dovršeno u 20,25 sati.

           Zapisnik vodila:
              Lidija Špišić


     KLASA: 024-08/24-003/2541
     URBROJ: 251-13-11-8/005-24-2
     Kupinečki Kraljevec, 11. prosinca 2024. 
                                                                                              

                                                                                                          Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar 

	                                                                                 Kristijan Jakolić



Izvješće o glasovanju na 44. sjednici 
Vijeća Mjesnog odbora Kupinečki Kraljevec - centar

	


	
	

	Članovi Vijeća

	Ivan Krešić - potpredsjednik

	Fran Marjanović
	+

	Dubravka Milača
	+
	+
	+

	Marko Samaržija
	+
	+
	+
	+
	





	          *  ZA=  +

	              PROTIV=  —

	              SUZDRŽAN=  0

	              NIJE PRISUTAN= prekrižiti ime

